Ψήφισμα σχετικά με την έκθεση του Ελεγκτικού Συνεδρίου για τις δημοσιονομικές καταστάσεις της Ευρωπαϊκής Κοινότητας Άνθρακα και Χάλυβα στις 31 Δεκεμβρίου 1994 και σχετικά με την έκθεση του Ελεγκτικού Συνεδρίου για τη λογιστική και τη δημοσιονομική διαχείριση της ΕΚΑΧ.

Το Ευρωπαϊκό Κοινοβούλιο,

- έχοντας υπόψη τη δημοσιονομική έκθεση ΕΚΑΧ για το οικονομικό έτος 1994, που υποβλήθηκε από την Επιτροπή, και ιδίως τον ισολογισμό και τους λογαριασμούς κερδών και ζημιών της ΕΚΑΧ στις 31 Δεκεμβρίου 1994,

- έχοντας υπόψη την έκθεση του Ελεγκτικού Συνεδρίου για τις δημοσιονομικές καταστάσεις της ΕΚΑΧ στις 31 Δεκεμβρίου 1994 και την ετήσια έκθεση για την Ευρωπαϊκή Κοινότητα Άνθρακα και Χάλυβα (οικονομικό έτος 1994) (C4- 0545/95) ((ΕΕ C 329 της 07.12.1995)),

- έχοντας υπόψη την έκθεση της Επιτροπής Ελέγχου του Προϋπολογισμού (A4-0089/96),

Α. λαμβάνοντας υπόψη ότι, όπως διαπίστωσε το Ελεγκτικό Συνέδριο, οι δημοσιονομικές καταστάσεις της ΕΚΑΧ στις 31 Δεκεμβρίου 1994 παρέχουν πιστή εικόνα των αποτελεσμάτων των πράξεών της για το οικονομικό έτος που έκλεισε την ημερομηνία αυτή,

Β. λαμβάνοντας υπόψη ότι το Ελεγκτικό Συνέδριο προέβη σε θετική δήλωση όσον αφορά την αξιοπιστία των δημοσιονομικών καταστάσεων της ΕΚΑΧ και τη νομιμότητα και κανονικότητα των αντιστοίχων πράξεων,

Γ. λαμβάνοντας υπόψη ότι η Συνθήκη ΕΚΑΧ πρόκειται να λήξει το έτος 2002 και έχουν ήδη πραγματοποιηθεί ρυθμίσεις για τη μεταφορά ορισμένων δραστηριοτήτων της στην ΕΚ,

ΕΠΙΚΕΝΤΡΟ ΤΗΣ ΠΟΛΙΤΙΚΗΣ

1. θεωρεί ότι οι δραστηριότητες της ΕΚΑΧ θα συνεχίσουν να συμβάλλουν θετικά στα συμφέροντα του τομέα της χαλυβουργίας και του άνθρακα κατά την περίοδο που εκτείνεται έως τη λήξη της Συνθήκης ΕΚΑΧ[semigr ] ζητεί ωστόσο από την Επιτροπή, λόγω της μείωσης των διαθέσιμων πόρων για τη χρηματοδότηση των δραστηριοτήτων αυτών, να επικεντρώσει τη δραστηριότητά της στις μορφές παρέμβασης που δεν περιλαμβάνει η Συνθήκη ΕΚ και ιδίως κοινωνικά μέτρα και ενίσχυση των αναπροσαρμογών, και να μεταφέρει το συντομότερο δυνατόν τις άλλες δραστηριότητες στην ΕΚ[semigr ]

ΔΗΜΟΣΙΟΝΟΜΙΚΕΣ ΚΑΤΑΣΤΑΣΕΙΣ ΤΟΥ 1994

2. πιστεύει ότι η Επιτροπή εξακολουθεί να εφαρμόζει συνετή προσέγγιση όσον αφορά τη διαχείριση κινδύνων[semigr ] επισημαίνει στο πλαίσιο αυτό ότι τα ποσά στον ισολογισμό βάσει των οποίων αξιολογείται η φερεγγυότητα της ΕΚΑΧ παραμένουν εντός των προτεινόμενων ορίων και ότι η ΕΚΑΧ μπορεί επομένως να εξακολουθεί να θεωρείται φερέγγυος[semigr ]

3. σημειώνει ότι το ύψος των οφειλομένων δανείων της ΕΚΑΧ που αντιστοιχεί σε μεγάλα ανοίγματα προς μεμονωμένους οφειλέτες έχει υπερβεί τα όρια που προβλέπονται για πιστωτικά ιδρύματα από την οδηγία 92/121/ΕΟΚ του Συμβουλίου[semigr ] πιστεύει ότι, μολονότι η οδηγία αυτή δεν ισχύει για την ΕΚΑΧ και η κατάσταση δεν είναι ακόμη κρίσιμη, αποτελεί ωστόσο ένδειξη ενδεχομένου κινδύνου για την οικονομική ασφάλεια της ΕΚΑΧ, ιδίως στις περιπτώσεις που δάνεια σημαντικού ύψους δεν καλύπτονται από υψηλές εγγυήσεις[semigr ] ζητεί επομένως από την Επιτροπή να παρακολουθεί προσεκτικά, στο μέτρο του δυνατού, τα μεγάλα ανοίγματα λαμβάνοντας τα αναγκαία μέτρα και να αναθεωρήσει τα ποσά των αποθεμάτων έναντι των οφειλομένων δανείων υπό το φως της κατάστασης αυτής[semigr ]

4. σημειώνει ότι η ΕΚΑΧ υπέστη σημαντικές ζημίες όσον αφορά την αξία των επενδύσεών της σε χρηματιστηριακές αξίες κατά το οικονομικό έτος 1994 και ότι οι εν λόγω απώλειες έχουν αναλογικά μεγαλύτερες επιπτώσεις για τον ισολογισμό της ΕΚΑΧ που μειώνεται συνεχώς[semigr ]

5. εφιστά και πάλι την προσοχή στην έλλειψη διαφάνειας όσον αφορά τον τρόπο αγοράς κτιρίων από την ΕΚΑΧ και μεταβίβασής τους στην ΕΚ έναντι πληρωμής «μισθώματος»[semigr ] εκτιμά ότι η διευθέτηση αυτή, που στην πραγματικότητα αποτελεί επιδότηση προς την ΕΚΑΧ εις βάρος του γενικού προϋπολογισμού της ΕΚ, πρέπει να παρουσιάζεται στις δημοσιονομικές καταστάσεις αμφοτέρων των κοινοτήτων και ιδίως της ΕΚΑΧ[semigr ]

ΚΟΙΝΩΝΙΚΑ ΜΕΤΡΑ ΚΑΙ ΑΝΑΠΡΟΣΑΡΜΟΓΗ

6. υποστηρίζει τη συνέχιση της καταβολής άμεσων κοινωνικών παροχών από την ΕΚΑΧ σε εργαζόμενους στον τομέα της χαλυβουργίας και του άνθρακα, εφόσον υπάρχουν διαθέσιμοι πόροι στον επιχειρησιακό προϋπολογισμό της ΕΚΑΧ, πιστεύοντας ότι συνέβαλαν σημαντικά στην ανακούφιση των κοινωνικών προβλημάτων που συνδέονται με τη συρρίκνωση των ευρωπαϊκών βιομηχανιών άνθρακα και χάλυβα[semigr ]

7. χαιρετίζει τη διαπίστωση του Ελεγκτικού Συνεδρίου ότι η Επιτροπή και τα κράτη μέλη διαχειρίζονται αποτελεσματικά τις ενισχύσεις αναπροσαρμογής, ζητεί ωστόσο από την Επιτροπή να καταβάλει μεγαλύτερες προσπάθειες προκειμένου να διασφαλίσει ότι οι διοικήσεις των κρατών μελών έχουν πλήρη συνείδηση των δικαιωμάτων των εργαζομένων της ΕΚΑΧ από τον επιχειρησιακό προϋπολογισμό και των μέσων απόκτησής τους[semigr ]

ΔΑΝΕΙΟΔΟΤΙΚΕΣ ΔΡΑΣΤΗΡΙΟΤΗΤΕΣ ΤΗΣ ΕΚΑΧ

8. αναγνωρίζει ότι δεν μπορεί και δεν πρέπει να υπάρχει πάντοτε ίση κατανομή των δανείων της ΕΚΑΧ μεταξύ των κρατών μελών για κάθε δεδομένο έτος[semigr ] ζητεί ωστόσο από την Επιτροπή να διασφαλίσει ότι όλα τα κράτη μέλη έχουν ίση πρόσβαση στη χρηματοδότηση και ότι δεν υπάρχει αίσθημα αδικίας[semigr ]

ΔΗΛΩΣΗ ΑΞΙΟΠΙΣΤΙΑΣ

9. συγχαίρει τους αρμόδιους για τη διαχείριση της ΕΚΑΧ για το γεγονός ότι παρουσίασαν το μόνο σύνολο δημοσιονομικών καταστάσεων για το 1994 που έλαβε δήλωση πλήρους αξιοπιστίας από το Ελεγκτικό Συνέδριο[semigr ]

BAGNOLI

10. χαιρετίζει το γεγονός ότι η Επιτροπή, ύστερα από επανειλημμένες αιτήσεις του Ευρωπαϊκού Κοινοβουλίου, τελικά εισέπραξε τις επιδοτήσεις επιτοκίου που χορηγήθηκαν για τη χρηματοδότηση επενδύσεων στη χαλυβουργία Bagnoli και οι οποίες δεν χρησιμοποιήθηκαν δεόντως σύμφωνα με τους όρους της δανειακής σύμβασης[semigr ]

ΚΛΕΙΣΙΜΟ ΟΡΥΧΕΙΩΝ ΣΤΟ ΗΝΩΜΕΝΟ ΒΑΣΙΛΕΙΟ

11. δέχεται ότι η ΕΚΑΧ δεν θα μπορέσει πλέον να επανακτήσει με νομικά μέσα τις επιδοτήσεις επιτοκίου που καταβλήθηκαν για τη χρηματοδότηση επενδύσεων βελτίωσης της παραγωγής σε δύο βρετανικά ορυχεία που έκλεισαν αμέσως μετά[semigr ] θεωρεί ωστόσο ιδιαίτερα δυσάρεστο το γεγονός ότι ένα κράτος μέλος του οποίου η πολιτική προκάλεσε άμεσα τη σπατάλη κεφαλαίων της ΕΚΑΧ δεν έχει υποχρέωση αποκατάστασης της ζημίας[semigr ] καλεί την Επιτροπή να αναφέρει το θέμα αυτό στην κυβέρνηση του Ηνωμένου Βασιλείου.